***Máte záujem spracovať Vaše obľúbené odborné témy ?***

***Chceli by ste s vyučujúcimi z Katedry spoločenských vied TF KU detailnejšie prediskutovať vybrané problémy z oblasti sociálnej práce ?***

***Mali by ste záujem otestovať si svoje schopnosti ešte pred písaním a obhajobou svojich záverečných prác ?***

Na Teologickej fakulte KU sa môžu študenti zapojiť do študentskej vedeckej a odbornej činnosti nazvanej

**ŠVOČ sociálna práca 2020/2021**.

**ŠVOČ** je dobrovoľná vedecká aktivita študentov, ktorí by radi prezentovali svoje práce na vybraný problém.

Študenti si najskôr vyberú témy a školiteľov, následne napíšu písomné práce, ktoré budú posúdené školiteľom a oponentom, a úplne na záver prebehne obhajoba študentských prác. Ponúkané témy nájdete na nástenke Katedry spoločenských vied zverejnené od 15. 12. 2020. Študenti však môžu osloviť pedagógov aj s návrhmi svojich tém.

**Súťažné kategórie:**

Fakultné kolo ŠVOČ v odbore sociálna práca bude prebiehať v dvoch kategóriách:

* ***kategória A*** bakalársky stupeň štúdia – pre 1. až 3. ročník 1. stupňa vysokoškolského štúdia v  dennej aj externej forme,
* ***kategória B*** magisterský stupeň štúdia – pre 1. a 2. ročník 2. stupňa vysokoškolského štúdia v dennej aj externej forme.

V obidvoch kategóriách A aj B môžu byť práce teoretické, aj teoreticko-empirické. Empirické práce musia dodržiavať pravidlá vedeckého výskumu.

**Formálne náležitosti práce:**

* Celkový rozsah prác (bez príloh): min. 20 a max 40 strán (36 – 72 tis. znakov).
* Náležitosti odovzdaných písomných prác by sa mali riadiť smernicou o písomných prácach na TF KU.

**Harmonogram fakultného kola švoč:**

* 15. 12. 2020 – zverejnenie tém pre **ŠVOČ** na nástenkách Katedry spoločenských vied
* do 22. 12. 2020 – oslovenie školiteľa a prihlásenie sa u sr. Martiny (sekretariát dekana TF KU)
* do 12. 02. 2021 – odovzdanie prác u sr. Martiny (sekretariát dekana TF KU)
* do 26. 02. 2021 – doručenie posudkov študentom na e-mail
* v týždni od 01. 03. 2021  – prezentácie a obhajoby